หุ้นไทยภาคเช้าปิดบวก 4.12 จุด
เช้าวันนี้ดัชนีหุ้นไทยปิดที่ระดับ 1,308.83 จุด เพิ่มขึ้น 4.12 จุด หรือ 0.32% มีมูลค่าการซื้อขาย 17,017.36 ล้านบาท
9 ต.ค. 2555

เช้าวันนี้ดัชนีหุ้นไทยปิดที่ระดับ 1,308.83 จุด เพิ่มขึ้น 4.12 จุด หรือ 0.32% มีมูลค่าการซื้อขาย 17,017.36 ล้านบาท




ดัชนีหุ้นไทยเช้าวันนี้( 9 ต.ค.) ปรับตัวเพิ่มขึ้นตามตลาดหุ้นภูมิภาค ตอบรับข่าวรัฐมนตรีคลังยูโรโซนอนุมัติให้ดำเนินการเกี่ยวกับกองทุนรักษาเสถียรภาพยุโรป ส่วนกรณีที่ธนาคารโลกปรับลดคาดการณ์เศรษฐกิจเอเซียลงมีผลต่อตลาดไม่มาก โดยเช้าวันนี้ดัชนีปิดตลาดที่ระดับ 1,308.83 จุด เพิ่มขึ้น 4.12 จุด หรือ 0.32% มูลค่าการซื้อขาย 17,017.36 ล้านบาท
5 อันดับหุ้นที่มีมูลค่าการซื้อขายสูงสุด1. PF ปิดที่ 1.24 บาท เพิ่มขึ้น 0.09 บาท หรือ 7.83% มูลค่าการซื้อขาย 1,119.29 ล้านบาท2. PTT ปิดที่ 317 บาท ลดลง 1 บาท หรือ 0.31% มูลค่าการซื้อขาย 706.81 ล้านบาท3. INTUCH ปิดที่ 66.25 บาท เพิ่มขึ้น 1.50 บาท หรือ 2.32% มูลค่าการซื้อขาย 601.69 ล้านบาท4. KBANK ปิดที่ 179.50 บาท ลดลง 0.50 บาท หรือ 0.28% มูลค่าการซื้อขาย 506.36 ล้านบาท5. PTTGC ปิดที่ 61.25 บาท ราคาไม่เปลี่ยนแปลง มูลค่าการซื้อขาย 481.42 ล้านบาท
บริษัทหลักทรัพย์(บล.)ฟินันเซีย ไซรัส ระบุว่า ดัชนีหุ้นไทยปรับตัวเพิ่มขึ้นตามตลาดหุ้นเอเซีย เพื่อตอบรับกับความคืบหน้าของกองทุนรักษาเสถียรภาพยุโรป(ESM) ที่ได้รับอนุมัติให้ดำเนินการจากที่ประชุมรัฐมนตรีคลังยูโรโซนวานนี้ ขณะที่มองว่าหากดัชนีปรับตัวลดลงในช่วงนี้จะเป็นเพียงระยะสั้นและมีกรอบการลงที่จำกัด จากนั้นจะมีแรงซื้อกลับเข้ามาผลักดันให้ดัชนีดีดขึ้นหาเป้าหมายของปีนี้ที่ 1,350 จุด ได้ในรอบถัดไป ซึ่งคาดว่าจะเกิดขึ้นภายในเดือน ต.ค.นี้ได้
ส่วนกลยุทธ์การลงทุนแนะนำถือหุ้น หรือเข้าซื้อเก็งกำไรระยะสั้นในกลุ่มที่ยังมีส่วนต่างเมื่อเทียบกับราคาเป้าหมาย โดยให้แนวรับ 1,302-1,300 จุด และให้แนวต้านแรกที่ 1,308-1,310 จุด ส่วนแนวต้านถัดไปอยู่ที่ 1,314-1,320 จุด